Bw’oba ova e Kampala ng’odda e Mpigi, okwata oluguudo lwa Namirembe n’oyambuka ng’odda e Mengo olwo n’okkirira ng’odda e Nateete. Bw’otuuka e Nateete olwo n’ovuga ng’odda e Busega. Kyokka bw’otuuka ku nkulungo e Busega ovuga odda ku mukono gwo ogwa kkono n’oyisa obubuga obuddiriŋŋana nga muno mulimu, Kyengera, Buddo, Nabbingo, Namagoma, Kitemu, Nsangi, Maya, Katende, Nakirebe olwo akabuga akaddako ke k’e Mpigi.